Poziv svim zainteresiranim učenicama i učenicima te nastavnicima.

U tijeku je rad na formiranju sekcije volontera u sklopu novoformirane školske zadruge.

Volonterska sekcija je ključna za funkcioniranje zadruge, jer se njezinom djelatnošću promiče i javnosti prikazuju djelatnosti svih ostalih sekcija zadruge i same škole.

Volontiranje je aktivnost koja donosi i dodatne pogodnosti za volontere jer će svi biti obučeni za volontiranje i dobiti će svoju volontersku knjižicu u kojoj će se evidentirati sav uloženi trud i rad.

Knjižica kasnije služi za dobivanje dodatnih bodova za stipendije i upise ne određene fakultete.

Volontiranje je dakle vrlo korisno za sve!

U sklopu ovogodišnjeg rada volonterske sekcije plan je imati dvije skupine volontera. Jedna skupina, nadamo se veća, će se baviti svim aktivnostima kojima će se promicati i plasirati rad, znanje i proizvode ostalih sekcija Zadruge, kako u školi tako izvan nje.

Druga skupina je specijalizirana i ona će tijekom ljetnih praznik i u jesen raditi s djelatnicima gradskoga muzeja na arheološkim iskapanjima, u galerijama grada te u muzeju, ovisno o svojim interesima i željama. Za ovu skupini, pored dobre volje za volontiranjem, potrebno je da vas zanima ili mislite studirati povijest, zemljopis, arheologiju, povijest umjetnosti, etnologiju ili srodne smjerove. Posebno su nam u ovoj skupini potrebni jako dobri govornici engleskoga jezika jer ljeti na arheološka iskapanja dolazi 20tak Amerikanaca s kojima se možete izvještiti u govoru i pismu, a kao prevoditelji biti od koristi svima na nalazištima.

Svi zainteresiran neka se jave svojim nastavnicima prvo, a zatim profesoru Maričiću na e-mail: miodrag.maricic@gmail.com

Poziv je otvoren do 29. ožujka 2020.g. Sastanak zainteresiranih učenika će biti u ponedjeljak, 30. ožujka 2020.g u prostoriji 0/006 u 14:05 sati. Ondje ćete dobiti sve dodatne infomacije!

Veselimo se zajedničkom radu!